Source: https://beta.e-justice.europa.eu/431/HU/about_the_network?action=printAll&clang=&useContId=72494
Timestamp: 2019-08-18 09:43:38
Document Index: 23153771

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

A hálózatról - Németország
Németország szövetségi szerkezete miatt az EIH (Európai Igazságügyi Hálózat) szövetségi kapcsolattartó központján kívül minden egyes tartományban van kapcsolattartó központ. Az adott tartomány szervezeti felépítésétől függően a tartományi kapcsolattartó központok vagy a tartományi fellebbviteli bíróságokon (Oberlandesgericht) (Bajorország, Bréma, Hamburg, Hessen, Alsó-Szászország, Észak-Rajna-Vesztfália és Szászország), vagy a tartomány Igazságügyi Minisztériumában (Landesjustizministerium) találhatóak. Németországban összesen 17 EIH kapcsolattartó központ van. A szövetségi kapcsolattartó központ felel az országos hálózat koordinálásáért és olyan rendezvények megszervezéséért, mint például az Igazságszolgáltatás Európai Napja, illetve az EIH német tagjainak ülései.
A feladatokat belülről osztják ki a tartományi kapcsolattartó központok és a szövetségi kapcsolattartó központ között. A szövetségi kapcsolattartó központ válaszol minden, a német polgári vagy kereskedelmi joggal, illetve a bíróságok szervezésével kapcsolatos kérdésre. Valamely konkrét ügyre vonatkozó megkereséssel azonban az a kapcsolattartó központ foglalkozik, ahol az ügy folyamatban van. Mindazonáltal valamennyi német kapcsolattartó központ egyenlő státusszal rendelkezik, ami azt jelenti, hogy a 17 központ közül bármelyiket bármilyen típusú kérdéssel meg lehet keresni, és kivételes körülmények között a szövetségi kapcsolattartó központ is nyújthat konkrét üggyel kapcsolatban segítséget. A feladatok e belső elosztása biztosítja, hogy a megkereséssel a legmegfelelőbb kapcsolattartó központ foglalkozzon.
A kapcsolattartó központokon kívül Németországban öt összekötő bíró (Verbindungsrichter) van, akik a 2201/2003/EK rendelet (Brüsszel IIa. rendelet) hatálya alá tartozó területen dolgoznak. Az ő feladataikat is belülről osztják szét a tartományok között. Külső megkeresés az öt közül bármelyik összekötő bírónál tehető. Szükség esetén a megkereső személyt azonnal a legmegfelelőbb bíróhoz küldik a feladatok belső szétosztása, valamint a nyelvi készségek, meghatározott kompetenciák és a konkrét üggyel kapcsolatos tapasztalata alapján.
A polgári és kereskedelmi ügyekben az Európai Igazságügyi Hálózat létrehozásáról szóló 2001. május 28-i 2001/470/EK tanácsi határozatnak a legutóbb a polgári és kereskedelmi ügyekben az Európai Igazságügyi Hálózat létrehozásáról szóló 2001. május 28-i 2001/470/EK tanácsi határozat módosításáról szóló, 2009. június 18-i 568/2009/EK európai parlamenti és tanácsi határozat által módosított 2. cikke (1) bekezdésének e) pontja értelmében Németország az EIH tagjaiként kinevezte a Szövetségi Ügyvédi Kamarát (Bundesrechtsanwaltskammer), a Szövetségi Közjegyzői Kamarát (Bundesnotarkammer), a Szabadalmi Ügyvivői Kamarát (Patentanwaltskammer), a Német Ügyvédi Egyesületet (Deutscher Anwaltverein), a Német Bírósági Végrehajtók Szövetségét (Deutscher Gerichtsvollzieher Bund e.V.) és 2014-ben a Német Bírósági Titkárok Szövetségét (Bund Deutscher Rechtspfleger).
Németországban az EIH további tagjai közé tartoznak még: a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1393/2007/EK rendeletben (az iratkézbesítésről szóló rendelet), valamint a polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködésről szóló 1206/2001/EK rendeletben (a bizonyításfelvételről szóló rendelet) meghatározott központi szervek. Ezek a központi szervek és a tartományi igazságügyi apparátusok látják el a bíróságokat a polgári jogi segítségnyújtással kapcsolatos naprakész információkkal. További intézkedéseket is bevezetnek, valamint támogatják a bíróságokat az iratok kézbesítésében és a bizonyításfelvételben a külföldi vonatkozással rendelkező ügyekben.
A németországi EIH-ról további információkat és a kapcsolattartók listáját megtalálja az Szövetségi Igazságügyi Minisztérium (Bundesamt für Justiz) weboldalán ( http://www.bundesjustizamt.de/ejnzh).
A hálózatról - Észtország
A nemzeti hálózati kapcsolattartó pont az Igazságügyi Minisztérium Nemzetközi Igazságügyi Együttműködéssel foglalkozó Részlegének tanácsadója, aki a központi szerv képviseleti feladatait is ellátja. A kapcsolattartó pont fő feladatai a következők:
biztosítja, hogy polgári és kereskedelmi ügyekben a helyi igazságügyi hatóságok általános információkat kapjanak az igazságügyi együttműködésre irányuló közösségi és nemzetközi jogi eszközökről;
a többi kapcsolattartót és hatóságokat, valamint saját tagállamuk helyi igazságügyi hatóságait ellátja mindazokkal az információkkal, amelyekre a tagállamoknak a zavartalan igazságügyi együttműködéshez szükségük lehet, segítséget nyújtva számukra az igazságügyi együttműködésre irányuló, megvalósítható igények megfogalmazásában, valamint a legmegfelelőbb közvetlen kapcsolatok kialakításában;
bármely olyan információt biztosít, amely elősegíti egy másik tagállam valamely közösségi vagy nemzetközi jogi eszköz alapján alkalmazandó jogának alkalmazását;
megoldást keres az igazságügyi együttműködésre irányuló igényekkel kapcsolatban esetlegesen felmerült nehézségekre;
az adott tagállamban elősegíti az igazságügyi együttműködésre irányuló igények feldolgozásának összehangolását, különösen, amikor az érintett tagállam igazságügyi hatóságaitól származó több megkeresést is egy másik tagállamban kell teljesíteni;
a hálózat weboldalán keresztül általánosságban hozzájárul a nyilvánosság tájékoztatásához az Európai Unióban az igazságügyi együttműködésről polgári és kereskedelmi ügyekben, a vonatkozó közösségi és nemzetközi jogi eszközökről és a tagállamok nemzeti jogáról, külön utalással az igazságszolgáltatáshoz való jogra;
közreműködik a hálózat üléseinek megszervezésében, és részt vesz azokon;
segítséget nyújt a nyilvánosságnak szánt információk összeállításában és napra készen tartásában;
gondoskodik a hálózat tagjai közötti, nemzeti szintű koordinációról;
kétévente jelentést tesz tevékenységeikről – ideértve adott esetben a hálózat bevált gyakorlatait is – amelyet a hálózat tagjainak ülésén terjeszt elő, külön felhívva a figyelmet a hálózat lehetséges tökéletesítésére.
A hálózatot összekötő bíró a Harju Megyei Bíróság bírája, aki Észtországot a Hágai Nemzetközi Magánjogi Konferencia által létrehozott bírói hálózatban is képviseli. Az összekötő bíró feladata a bírósági tisztviselők tájékoztatása az Európai Unió polgári és kereskedelmi jogáról, valamint a különböző jogszabályok alkalmazásával kapcsolatos tapasztalatainak megosztása a hálózattal.
A hálózat tevékenységeit szakmai szövetségekre kiterjesztő, a polgári és kereskedelmi ügyekben az Európai Igazságügyi Hálózat létrehozásáról szóló második határozat (polgári és kereskedelmi ügyekben illetékes Európai Igazságügyi Hálózat) hatályba lépésekor 2011-ben a következő szervek váltak Észtországban a polgári és kereskedelmi ügyekben illetékes Európai Igazságügyi Hálózat tagjaivá:
a végrehajtókat és csődbiztosokat képviselő Észt Végrehajtói és Csődbiztosi Kamara;
az ügyvédeket és közjegyzőket képviselő Észt Ügyvédi Kamara.
Az üléséken a Végrehajtói és Csődbiztosi Kamarát a foglalkozási és szakmai szövetségek különböző képviselői, míg az Észt Ügyvédi Kamarát rendszerint annak igazgatója képviseli. A szakmai szövetségek a következőkért felelnek:
tapasztalat- és információcsere a közösségi és nemzetközi jogi eszközök hatékony és gyakorlati alkalmazását illetően;
közreműködés az adatlapok készítésében és napra késszé tételében;
a szakmai szövetségek részvétele a fontos üléseken.
A tárgyalt témától függően a kapcsolattartó pont a tapasztalataik megosztása céljából más nemzeti szakértőket is meghív a hálózati ülésekre. Az üléseken például részt vettek az összekötő bírón kívül más bírók, más minisztériumok és a Közjegyzői Kamara képviselői, a Legfelsőbb Bíróság tanácsadói, a Fogyasztóvédelmi Hatóság képviselői, a Tartui Egyetem tantestületének tagjai stb.
Utolsó frissítés: 26/02/2018
A hálózatról - Görögország
A hálózatról - Ciprus
A hálózatról - Hollandia
A hálózatról - Ausztria
Ausztria a Szövetségi Igazságügyi Minisztérium (Bundesministerium für Justiz) I.9. osztályán létrehozott egy központi kapcsolattartó pontot, amely intézi a külföldi kapcsolattartó pontok által a hálózaton keresztül küldött jogi tartalmú megkereséseket, különböző koordinációs és szervezeti feladatokat lát el, szervezi és szerkeszti az osztrák bejegyzéseket az európai igazságügyi portálon közzétett hálózati adatlapok tekintetében.
Ezen felül a négy regionális felsőbíróság (Oberlandesgericht) illetékességi területe tekintetében két-két bírót jelöltek ki kapcsolattartó pontként (hármat a bécsi illetékességi területre). Segítséget és támogatást nyújtanak a külföldi kapcsolattartó pontoknak és az osztrák bíróságoknak a határokon átnyúló igazságügyi együttműködéssel érintett egyedi ügyekben (például amikor nehézségek merülnek fel a határokon átnyúló bizonyításfelvétellel vagy iratkézbesítéssel kapcsolatban). Ilyen esetekben a külföldi kapcsolattartó pontoknak az érintett helyi igazságügyi kapcsolattartó ponttal kell felvenniük a kapcsolatot, nem pedig a Szövetségi Igazságügyi Minisztériumban található központi kapcsolattartó ponttal. A bécsi fellebbviteli bíróság illetékességi területe magában foglalja Bécs, Alsó-Ausztria és Burgenland tartományokat, a linzi fellebbviteli bíróság illetékessége Felső-Ausztria és Salzburg tartományokra, az innsbrucki fellebbviteli bíróság illetékessége Tirol és Vorarlberg, a grazi fellebbviteli bíróság illetékessége Stájerország és Karintia tartományokra terjed ki.
Az egyes fellebbviteli bíróságok illetékességi területein található osztrák EIH kapcsolattartó pontok nevei és elérhetőségei az alábbi linken tekinthetők meg: https://e-justice.europa.eu/contactPoint.do
Magánszemélyek/az eljárásban részt vevő magánfelek vagy jogi képviselőik nem vehetik fel közvetlenül a kapcsolatot a hálózat kapcsolattartó pontjaival. Az eljáró bírót azonban megkérhetik arra, hogy a kérdéseiket utalja valamely kapcsolattartó pont elé.
Az Osztrák Ügyvédi Kamara (Österreichische Rechtsanwaltskammertag) és az Osztrák Közjegyzői Kamara (Österreichische Notariatskammer) 2011. január 1. óta tagja az Európai Igazságügyi Hálózatnak (EIH), a 2009. június 18-i 568/2009/EK határozattal módosított, az Európai Igazságügyi Hálózatról szóló 2001. május 28-i határozat (2001/470/EK) szerint azonban egyedi ügyekben nem jogosultak eljárni.
Nyelvek: német és angol
Nyelvek: német, francia és angol
A hálózatról - Lengyelország
Lengyelországban az Európai Igazságügyi Hálózat egyetlen kapcsolattartó pontja az Igazságügyi Minisztériumban található.
Utolsó frissítés: 11/04/2017
A hálózatról - Portugália
A kapcsolattartó pont
Portugália kijelölte a polgári és kereskedelmi ügyekben illetékes Európai Igazságügyi Hálózat kapcsolattartó pontját. A kapcsolattartó pont a Legfelsőbb Igazságszolgáltatási Tanács (Conselho Superior da Magistratura) által versenyvizsga alapján kijelölt bíró.
A nemzeti hálózat
A nemzeti hálózat a következőkből áll össze: a polgári és kereskedelmi ügyekben folytatott igazságügyi együttműködés terén hozott uniós jogi eszközökben, más nemzetközi jogi eszközökben - amelyeknek Portugália részes fele - vagy nemzeti jogi rendelkezésekben meghatározott központi hatóságok; a polgári és kereskedelmi ügyekben folytatott igazságügyi együttműködés terén felelős közigazgatási hatóságok; és szakmai szövetségek, amelyek a polgári és kereskedelemi ügyekben folytatott igazságügyi együttműködéssel kapcsolatos nemzetközi és uniós jogi eszközök alkalmazásában közvetlenül részt vevő jogi szakembereket képviselik.
A nemzeti hálózatban nincsenek összekötő bírák vagy szakértők.
A hálózat nemzeti tagjai
A kapcsolattartó ponton kívül a hálózat országos szerkezete a következő tizenegy tagból áll:
Igazságügyi Politikai Főigazgatóság (Direcção-Geral da Política de Justiça)
Igazságügyi Igazgatási Főigazgatóság (Direcção-Geral da Administração da Justiça)
Büntetés-végrehajtási Szolgálatokkal és Visszailleszkedéssel foglalkozó Főigazgatóság (Direcção-Geral de Reinserção e Serviços Prisionais)
Nyilvántartási és Közjegyzői Ügyek Intézete (Instituto dos Registos e do Notariado, I.P.)
Igazságügyi Pénz- és Eszközgazdálkodási Intézet (Instituto de Gestão Financeira e Equipamentos da Justiça, I.P.)
Békebírók Tanácsa (Conselho dos Julgados de Paz)
Társadalombiztosítási Intézet (Instituto de Segurança Social, I.P.)
Áldozatvédelmi Bizottság (Comissão de Protecção às Vítimas de Crimes)
Ügyvédi Kamara (Ordem dos Advogados)
Jogi Ügyvivők és Végrehajtók Szövetsége (Ordem dos Solicitadores e dos Agentes de Execução)
Közjegyzői Kamara (Ordem dos Notários)
A fent említett tagok közül a következők központi hatóságok:
Igazságügyi Igazgatási Főigazgatóság - Igazságügyi Minisztérium (Ministério da Justiça)
2008/12/18-i 4/2009/EK rendelet
2000/11/13-i 1393/2007/EK rendelet
2001/5/28-i 1206/2001/EK rendelet
1965. évi Hágai Egyezmény a polgári és kereskedelmi ügyekben keletkezett bírósági és bíróságon kívüli iratok külföldön történő kézbesítéséről
1970. évi Hágai Egyezmény a polgári és kereskedelmi ügyekben külföldön történő bizonyításfelvételről
2007. évi Hágai Egyezmény a gyermektartás és a családi tartások egyéb formáinak nemzetközi behajtásáról
1956. évi New Yorki Egyezmény a tartásdíj külföldön való behajtása tárgyában
Büntetés-végrehajtási Szolgálatok és Visszailleszkedés Főigazgatósága - Igazságügyi Minisztérium
2003/11/27-i 2201/2003/EK rendelet
1980. évi Hágai Egyezmény a gyermekek jogellenes külföldre vitelének polgári jogi vonatkozásairól
1996. évi Hágai Egyezmény a szülői felelősséggel és a gyermekek védelmét szolgáló intézkedésekkel kapcsolatos együttműködésről, valamint az ilyen ügyekre irányadó joghatóságról, alkalmazandó jogról, elismerésről és végrehajtásról
Nyilvántartási és Közjegyzői Ügyek Intézete – Igazságügyi Minisztérium
2012/7/4-i 650/2012/EU rendelet
Társadalombiztosítási Intézet - Szolidaritásért és Szociális Biztonságért felelős Minisztérium (Ministério da Solidariedade e da Segurança Social)
2003/1/27-i 2003/8/EK irányelv
Áldozatvédelmi Bizottság - Igazságügyi Minisztérium
2004/4/29-i 2004/80/EK irányelv
A nemzeti hálózat koordinálása egy decentralizált struktúrában
Portugáliában a nemzeti hálózat szerkezete decentralizált. A kapcsolattartó pont által biztosított koordináció a nemzeti tagok közötti önkéntes együttműködésen alapszik. A nemzeti tagok rendszeresen részt vesznek a kapcsolattartó pont által szervezett negyedéves üléseken. Amikor csak szükségessé válik egy konkrét kérdés tisztázása vagy megoldása, az érintett nemzeti tagokkal ülést szerveznek.
A hálózatba nem tartoznak szakértők. Amennyiben egy kérdés szakértők véleményét igényli, a kapcsolattartó pont önkéntes és nem hivatalos alapon a legmegfelelőbb nemzeti hatóságot felkéri az együttműködésre. A kapcsolattartó pont minden nemzeti tagot rendszeresen arra ösztönöz, hogy a polgári és kereskedelmi ügyekben folytatott igazságügyi együttműködés során, a kompetenciája és feladatköre által meghatározott területeken működjön együtt.
Utolsó frissítés: 31/01/2017
A hálózatról - Szlovénia